Светослав Иванов
Красиво е сега…

chitanka.info

Красиво е сега. Навън е есен

Цветята гаснат, свили скръбно листи

привели чело ниско към земята

която ги очаква като хищник…

Отиват си ятата — няма вече птици

Последните изплакаха над мене

и паднаха за спомен перушинки…

Благодаря ви, мили… Спомени и есен.

Душата ми е пълна с жълта шума.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.